ଆମ୍ବୁଲାନ୍ସରେ ଶିଶୁପୁତ୍ରକୁ ଜନ୍ମ ଦେଲେ ମହିଳା\nତଳଗାଁ,୨୧।୧୨(ଡି.ଏନ୍.ଏ.)- ବୌଦ୍ଧ ଜିଲା ହରଭଙ୍ଗା ବ୍ଲକ ମହାଲିକପଡ଼ା ପଞ୍ଚାୟତ ବାହାଲି ଗ\nଆମ୍ବୁଲାନ୍ସରେ ଶିଶୁପୁତ୍ରକୁ ଜନ୍ମ ଦେଲେ ମହିଳା\t December 21st, 00:00 AM December 21st, 00:00 AM\nତଳଗାଁ,୨୧।୧୨(ଡି.ଏନ୍.ଏ.)- ବୌଦ୍ଧ ଜିଲା ହରଭଙ୍ଗା ବ୍ଲକ ମହାଲିକପଡ଼ା ପଞ୍ଚାୟତ ବାହାଲି ଗ୍ରାମର ଜଣେ ମହିଳା ଆମ୍ବୁଲାନ୍ସରେ ଶିଶୁପୁତ୍ରକୁ ଜନ୍ମ ଦେଇଛନ୍ତି। ଏହି ଘଟଣା ସମଗ୍ର ବ୍ଲକରେ ଚର୍ଚ୍ଚାର ବିଷୟ ହୋଇଛି। ସୂଚନା ମତେ, ବାହାଲି ଗ୍ରାମର କମଳ ବେହେରାଙ୍କ ସ୍ତ୍ରୀ ସୁମିତ୍ରା ବେହେରା (୨୬)ଙ୍କର ଗୁରୁବାର ଅପରାହ୍ନ ୨ଟାରେ ପ୍ରସବ ଯନ୍ତ୍ରଣା ଆରମ୍ଭ ହୋଇଥିଲା। ପରିବାର ଲୋକେ ଆମ୍ବୁଲାନ୍ସକୁ ଫୋନ କରିଥିଲେ। ଆମ୍ବୁଲାନ୍ସ ପହଞ୍ଚି ତାଙ୍କୁ ପୁରୁଣାକଟକ ଡାକ୍ତରଖାନାକୁ ନେଉଥିବାବେଳେ ଅଧବାଟରେ କୁଟିଝାର ଗ୍ରାମ ନିକଟରେ ସୁମିତ୍ରା ଏକ ଶିଶୁପୁତ୍ରକୁ ଜନ୍ମ ଦେଇଥିଲେ। ଶିଶୁ ନିରାପଦରେ ଜନ୍ମ ହେବା ଦେଖି ଆମ୍ବୁଲାନ୍ସ ଚାଳକ ଓ କର୍ମଚାରୀଙ୍କ ସମେତ ସୁମିତ୍ରାଙ୍କ ସମ୍ପର୍କୀୟ ଅତ୍ୟନ୍ତ ସତର୍କତାର ସହ ତାଙ୍କୁ ପୁରୁଣାକଟକ ମେଡିକାଲରେ ପହଞ୍ଚାଇଥିଲେ। ଦାୟିତ୍ୱରେ ଥିବା ଡାକ୍ତର ତାଙ୍କ ପ୍ରାଥମିକ ଚିକିତ୍ସା କରିବା ପରେ ମା' ଓ ଶିଶୁ ଉଭୟ ସୁସ୍ଥ ଥିବା କହିଛନ୍ତି। ସେମାନଙ୍କୁ ଘରକୁ ପଠାଇଦିଆଯାଇଛି।
